## Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai.
2. Jeigu pasiūlymą teikia ūkio subjektų grupė – nustatytus reikalavimus turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.
3. Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.
4. Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.
5. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
6. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.
7. Šiame priede reikalaujama kvalifikacija turi būti įgyta iki pasiūlymų pateikimo termino pabaigos. Tiekėjas, ūkio subjektas, kurio pajėgumais remiamasi, kvazisubtiekėjas[[1]](#footnote-1), subtiekėjai dalyvaujantys Pirkime, turi atitikti žemiau nurodytus techninio ir profesinio pajėgumo kvalifikacijos reikalavimus.

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 7.1. | Tiekėjas per paskutinius 5 (penkerius) metus iki pasiūlymų pateikimo termino pabaigos turi būti savo jėgomis sėkmingai įvykdęs arba vykdyti ne mažiau kaip vieną sutartį (-is), kurios (-ių) bendra vertė yra ne mažesnė nei  100 000 Eur be PVM ir kurios (-ių) objektas yra konsultavimo ir / ar tyrimų švietimo (bendrojo ugdymo) srityje paslaugos.  Jei tiekėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei vykdomos (-ų) sutarties (-ių) įvykdyta bendra dalis per nurodytą laikotarpį ne mažesnė nei **100 000** Eur be PVM.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas. | Kartu su pasiūlymu pateikiama informacija apie tiekėjo įvykdytą (-as) ar vykdomą (-as) sutartį (-is):  1) tiekėjo per paskutinius 5 (penkerius) metus (iki pasiūlymų pateikimo termino pabaigos) tinkamai įvykdytų / vykdomų sutarčių, atitinkančių nurodytus reikalavimus, sąrašas, kuriame turi būti nurodyta:  • sutarties pavadinimas, sudarymo data, Nr.;  • trumpas sutarties aprašymas (suteiktų paslaugų aprašymas), vertė Eur be PVM;  • duomenys apie paslaugų užsakovą (užsakovo pavadinimas, adresas, atstovo vardas, pavardė, telefono numeris, elektroninio pašto adresas);  • sutarties vykdymo pradžios ir pabaigos datos (mėnesio tikslumu);  2) paslaugų užsakovo patvirtinta pažyma (-os), patvirtinanti (-čios), kad sutartis (-ys) tinkamai įvykdyta (-os) arba tinkamai vykdoma (-os).  Pažymoje (-ose) turi būti nurodyta: sutarties pavadinimas, Nr., suteiktų paslaugų vertė, datos, paslaugų gavėjas ir informacija, ar paslaugos buvo suteiktos tinkamai.  Jeigu užsakovai nevykdo veiklos ar dėl kitų, pagrįstų priežasčių negali išduoti tokios pažymos, tiekėjas pateikia savo deklaraciją (pateikiama skenuota dokumento kopija elektroninėmis priemonėmis).  Pastaba. Vykdytojas, siekdamas įsitikinti arba patikslinti pateiktą informaciją apie sutartį / sutartis, gali atskiru prašymu paprašyti pateikti nurodytų sutarčių patvirtintas kopijas arba išrašus iš sutarčių bei pirkimo objektą apibūdinančius dokumentus, taip pat gali žodžiu ar raštu tikrinti šią informaciją tiesiogiai pas sutarčių sąraše nurodytus paslaugų gavėjus (užsakovus). |
| 7.2. | Tiekėjas Sutarties vykdymui turi turėti (arba gali pasitelkti) specialistus, atitinkančius toliau nustatytus 7.2.1 – 7.2.3 punktų reikalavimus.  *Pastaba*. Vienam asmeniui nėra ribojamas skirtingų specialistų pozicijų, kurioms jis siūlomas, skaičius.  Tiekėjas turi pasiūlyti tokį specialistų skaičių, kad galėtų laiku ir kokybiškai suteikti paslaugas pagal techninėje specifikacijoje nurodytas sąlygas.  Perkančioji organizacija bet kuriuo metu iki sutarties pasirašymo turi teisę paprašyti tiekėjo pateikti jo galimybę suteikti perkamas paslaugas įrodančius dokumentus. | Kartu su pasiūlymu pateikiami:  1) specialistų sąrašas (11 priedas), kuriame nurodoma: kokiai specialisto pozicijai yra siūlomas specialistas, kokiu pagrindu dirba (bendradarbiauja) kartu su Tiekėju (esama / numatoma darbo sutartis ar subtiekimo susitarimas);  2) jei siūlomi specialistai nėra tiekėjo / subtiekėjo darbuotojai, tiekėjas privalo pateikti su kiekvienu specialistu sudarytą ketinimų protokolą ar preliminarią darbo sutartį, patvirtinančią, kad laimėjimo atveju, tiekėjui pasirašius pirkimo sutartį su perkančiąja organizacija, specialistas sutinka vykdyti jam priskirtas specialisto (-ų) pareigas visą pirkimo su tarties vykdymo laikotarpį.  Jeigu pasiūlymą teikia ūkio subjektų grupė – reikalavimus turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.  Subtiekėjams šis reikalavimas nenustatomas. |
| 7.2.1. | Tiekėjas turi pasiūlyti bent 1 (vieną) specialistą (-us), tenkinantį (-čius) šiuos reikalavimus (Specialistas Nr. 1):  per paskutinius 5 (penkerius) metus iki pasiūlymų pateikimo termino pabaigos turi turėti patirties (rezultatas turi būti parengtas), susijusios su mokinių apibendrinamųjų išorinių vertinimų užduočių parengimo ir / ar jų kokybės užtikrinimo procesų analize Europos Sąjungos šalyje ir / ar daugiapakopio apibendrinamųjų išorinių vertinimų užduočių rengimo ciklo analize  ir / arba  turi turėti tarptautinio (užsienio) konsultavimo patirties, susijusios su apibendrinamuoju išoriniu vertinimu arba tarptautinio (užsienio) konsultavimo išorinio apibendrinamojo vertinimo ar standartizuoto testavimo klausimais. | Kartu su pasiūlymu pateikiami:   1. pažyma apie siūlomo specialisto patirtį (8 priedas) su siūlomo specialisto patirties, vykdant kvalifikaciniame reikalavime nurodytą (-as) veiklą (-as) aprašymu (specialisto vykdytos veiklos pavadinimas, veiklos laikotarpis: pradžia – pabaiga); **sutarties ar projekto, ar įsakymo (deleguojančio specialistą atlikti veiklą) kopija ar kiti įrodymai, patvirtinantys, kad specialistas vykdė kvalifikaciniame reikalavime nurodytą veiklą (-as)**   **ir / arba**  užsakovo pasirašytas atsiliepimas apie tinkamai atliktas paslaugas / veiklas ar suteiktų paslaugų / veiklų priėmimo – perdavimo aktas.  Dokumentuose turi būti nurodyti paslaugų / projekto / veiklos užsakovo duomenys (pavadinimas, kontaktinis asmuo, tel. Nr., el. pašto adresas);  Teikėjui pateikus užsakovo pasirašytą priėmimo – perdavimo aktą, perkančioji organizacija laikys, kad pats akto užsakovo pasirašymo faktas reiškia, jog užsakovas pripažino paslaugas / veiklas suteiktas tinkamai.  ***Perkančioji organizacija pasilieka teisę kreiptis į užsakovą (-us) dėl patvirtinimo, kad konkretus specialistas vykdė atitinkamą veiklą nurodytą pateiktame dokumente.*** |
| 7.2.2. | Tiekėjas turi pasiūlyti bent 1 (vieną) specialistą (-us), tenkinantį (-čius) šiuos reikalavimus (Specialistas Nr. 2):  per paskutinius 5 (penkerius) metus iki pasiūlymų pateikimo termino pabaigos turi turėti patirties koordinuojant apibendrinamųjų išorinių vertinimų užduočių rengimą **ir / ar** taikant instrumentus jų kokybei užtikrinti **ir / ar** rengiant metodiką (rezultatas turi būti parengtas) apibendrinamųjų išorinių vertinimų užduočių kūrimui ir jų kokybės užtikrinimui ir / ar rengiant pasiekimų patikrinimų užduotis. |
| 7.2.3. | Tiekėjas turi pasiūlyti bent 1 (vieną) specialistą (-us), tenkinantį (-čius) šiuos reikalavimus (Specialistas Nr. 3):  per paskutinius 5 (penkerius) metus iki pasiūlymų pateikimo termino pabaigos turi turėti patirties analizuojant apibendrinamųjų išorinių vertinimų užduočių statistinius parametrus užduočių kokybei užtikrinti ir / ar rengiant ir / ar taikant apibendrinamųjų išorinių vertinimų užduočių statistinių parametrų nustatymo ir / ar analizės instrumentus  ir / ar psichometro patirties bendrojo ugdymo mokinių pasiekimų patikrinime. |
| **Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos, subtiekėjų pasitelkimo sąlygos:**  *a) reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.*  *b) tiekėjas gali remtis kito (-ų) ūkio subjekto (-ų), tik tuo atveju, jeigu tie (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.*  *c) subtiekėją (-us) (subtiekėjo specialistus) tiekėjas gali pasitelkti tuo atveju,* ***jei pats tiekėjas (jo pasitelkiami specialistai) atitinka nustatytą reikalavimą*** *ir**jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.**Subtiekėjas (-ai) (jo specialistai) privalo atitikti kvalifikacijai nustatytus reikalavimus ir pateikti tai įrodančius duomenis.* | | |

Perkančioji organizacija nereikalauja, kad tiekėjai laikytųsi kokybės vadybos sistemos standartų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Kvazisubtiekėjas** – specialistas, kurio kvalifikacija tiekėjas remiasi, ir kuris paraiškos ar pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojas, tačiau jį ketinama įdarbinti, jei pasiūlymas bus pripažintas laimėjusiu. [↑](#footnote-ref-1)